நான் மறக்கக் கூடாத இன்னொரு மழை என் 19ஆவது வயதில் இதே அக்டோபர் மாதம் 96ஆம் வருடம் என் தந்தை வசித்திருந்த அவரது உடலை அவர் காலி செய்துவிட்ட அன்றைக்கு தனக்கன்குளம் என்ற இடத்தில் ரோட்டின் மேலேயே இருக்கும் இடுநிலத்தில் அவரைத் தகனம் செய்துவிட்டு வீட்டிற்கு வந்தபின் எங்களுக்காகப் பெய்த அன்றைய இரவின் மழை மறக்க முடியாத இன்னொரு மழை.கதாநாயகர்களை அறிமுகப் படுத்தவும் கதாநாயகிகள் கிறுக்குத்தனமாய் ஸ்லோமோஷனில் குதித்துக் குதித்து ஆடவும்அப்புறக் கொடுமையாய் வில்லன்கள் மழையில் கொலை செய்தபடி அறிமுகமாகவும் என மழையைத் தொடர்ந்து அவமதித்து வரும் தமிழ் சினிமாவில் இரண்டொரு மழைக்காட்சிகள் மனதை விட்டு அகலாதவை.அதில் ஒன்று சலங்கை ஒலி. இன்னொன்று நாயகன்.